Σχέδιο ΑΠΟΦΑΣΗΣ ΑΡΙΘ. 3/99 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΕΖΕΣ "ΚΟΙΝΗ ΔΙΑΜΕΤΑΚΟΜΙΣΗ" της 2ας Δεκεμβρίου 1999 για την παράταση της απαγόρευσης της συνολικής εγγύησης που θεσπίσθηκε με τις αποφάσεις αριθ. 1/96 και 2/96 της μεικτής επιτροπής

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

Θέμα: Σχέδιο απόφασης αριθ. 3/99 της μεικτής επιτροπής ΕΚ-ΕΖΕΣ "Κοινή διαμετακόμιση" για την παράταση της απαγόρευσης της συνολικής εγγύησης που θεσπίσθηκε με τις αποφάσεις αριθ. 1/96 και 2/96 της μεικτής επιτροπής

1. Η σύμβαση της 20ης Μαΐου 1987 περιέχει διατάξεις για την εφαρμογή καθεστώτος κοινής διαμετακόμισης μεταξύ των συμβαλλομένων μερών.

2. Βάσει του άρθρου 34 β) του προσαρτήματος ΙΙ της εν λόγω σύμβασης, μπορεί να απαγορευθεί προσωρινά η σύσταση συνολικής εγγύησης για τα εμπορεύματα που περικλείουν ιδιαιτέρως υψηλό κίνδυνο απάτης, κατόπιν αιτήσεως ενός ή περισσοτέρων συμβαλλομένων μερών.

3. Με τις αποφάσεις αριθ.1/96 και 2/96 που παρατάθηκαν και τροποποιήθηκαν για τελευταία φορά από τις αποφάσεις αριθ.1/97 και 1/98, η μεικτή επιτροπή θέσπισε μέτρα για την προσωρινή απαγόρευση της σύστασης συνολικής εγγύησης για τις μεταφορές τσιγάρων της διάκρισης 2402.20 του εναρμονισμένου συστήματος και ορισμένων άλλων ευαίσθητων εμπορευμάτων, λόγω του ιδιαιτέρως υψηλού κινδύνου απάτης που απειλεί τις εν λόγω πράξεις.

4. Η προστασία των δημοσιονομικών συμφερόντων που συνδέονται με τις εν λόγω πράξεις καθιστά αναγκαία την παράταση της ισχύος των εν λόγω μέτρων για περίοδο δώδεκα μηνών, τόσο για την κοινοτική όσο και για την κοινή διαμετακόμιση, προκειμένου να διασφαλιστεί η μεγαλύτερη δυνατή αποτελεσματικότητά τους.

5. Η εν λόγω παράταση αποτελεί το αντικείμενο του σχεδίου απόφασης αριθ. 3/99 της μεικτής επιτροπής. Για το εν λόγω σχέδιο απόφασης εξέδωσε ευνοϊκή γνώμη η ομάδα εργασίας ΕΚ-ΕΖΕΣ "Κοινή διαμετακόμιση".

6. Το παρόν σχέδιο απόφασης υποβάλλεται στο Συμβούλιο για την έκδοση κοινής θέσης ενόψει της οριστικής έγκρισής του από τη μεικτή επιτροπή ΕΚ-ΕΖΕΣ "Κοινή διαμετακόμιση" κατά την προσεχή συνεδρίασή της στο Λιλεχάμερ.

Σχέδιο

ΑΠΟΦΑΣΗΣ ΑΡΙΘ. 3/99 ΤΗΣ ΜΕΙΚΤΗΣ ΕΠΙΤΡΟΠΗΣ ΕΚ-ΕΖΕΣ "ΚΟΙΝΗ ΔΙΑΜΕΤΑΚΟΜΙΣΗ"

της 2ας Δεκεμβρίου 1999

για την παράταση της απαγόρευσης της συνολικής εγγύησης που θεσπίσθηκε με τις αποφάσεις αριθ. 1/96 και 2/96 της μεικτής επιτροπής

Η ΜΕΙΚΤΗ ΕΠΙΤΡΟΠΗ ΕΚ-ΕΖΕΣ "ΚΟΙΝΗ ΔΙΑΜΕΤΑΚΟΜΙΣΗ",

´Εχοντας υπόψη:

τη σύμβαση της 20ής Μαΐου 1987 περί του καθεστώτος κοινής διαμετακόμισης [1] και ιδίως το άρθρο 34β του προσαρτήματος II [2],

[1] ΕΕ αριθ. L 226 της 13.08.1987, σ. 2.

[2] ΕΕ αριθ. L 238 της 29.08.1997, σ. 27.

Εκτιμώντας τα εξής:

(1) Οτι με τις αποφάσεις αριθ. 1/96 [3] και 2/96 [4], που τροποποιήθηκαν και παρατάθηκαν για τελευταία φορά με τις αποφάσεις αριθ. 1/97 [5] και 1/98 [6], η Μεικτή Επιτροπή θέσπισε μέτρα για την προσωρινή απαγόρευση της σύστασης συνολικής εγγύησης για τη μεταφορά τσιγάρων της διάκρισης 2402.20 του εναρμονισμένου συστήματος και ορισμένων άλλων ευαίσθητων προϊόντων, λόγω του ιδιαιτέρως υψηλού κινδύνου απάτης που απειλεί τις εν λόγω πράξεις·

[3] ΕΕ αριθ. L 226 της 07.09.1996, σ. 20.

[4] ΕΕ αριθ. L 226 της 07.09.1996, σ. 22.

[5] ΕΕ αριθ. L 186 της 16.07.1997, σ. 27.

[6] ΕΕ αριθ. L 325 της 03.12.1998, σ. 22.

(2) Οτι η προστασία των δημοσιονομικών συμφερόντων που συνδέονται με τις εν λόγω πράξεις καθιστά, εν αναμονή της πλήρους εφαρμογής νέων κανόνων για τη συνολική εγγύηση στο πλαίσιο της μεταρρύθμισης του καθεστώτος κοινής διαμετακόμισης, αναγκαία την παράταση των εν λόγω μέτρων για ακόμη δώδεκα μήνες

ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:

’ρθρο 1

Τα μέτρα που θεσπίστηκαν με τις αποφάσεις αριθ. 1/96 και 2/96 της μικτής επιτροπής ΕΚ-ΕΖΕΣ "Κοινή διαμετακόμιση" παρατείνονται για περίοδο δώδεκα μηνών.

’ρθρο 2

Η παρούσα απόφαση τίθεται σε ισχύ την 1η Ιανουαρίου 2000.

Λιλεχάμερ, 2 Δεκεμβρίου 1999

Για τη Μεικτή Επιτροπή

Ο Πρόεδρος